
Premier Evelyn Wever-Croes: 


HULANDA A APROBA FIANSA PA ARUBA SIN 
INTERES: 113.3 MIYON FLORIN 


Hulanda a aproba e di tres 'zachte lening' pa Aruba desde cu e 
crisis Covid-19. E biaha aki pa 113.3 miyon florin pa e periodo 
di 15 di mei pa 3 di juli. E placa aki ta destina pa e proyectonan 
di FASE, subsidio di salario y cierto gastonan di Gobierno. E 
ta un fiansa sin interes, mescos cu e dos promenan, cu no 
mester wordo paga prome cu 1 di mei di aña 2022. E placa 
lo wordo pasa riba cuenta di Banco Central inmediatamente, 
cu excepcion di e subsidio di salario pa luna di juni, pasobra 
Hulanda kier pa CAFT aproba prome e convenio cu dunado 
di trabou y trahadonan a aproba durante e ultimo Dialogo 
Tripartiet Social Laboral, den cual a combini cu e trahado 
tambe lo entrega 20% di su salario. Y despues lo traspasa e 
placa, na tempo pa wordo paga fin di luna. 


CONDICION NA FIANSA DI 113.3 MIYON FLORIN 

Un condicion dificil cu Hulanda a pone na e fiansa aki ta cu 
mester corta e luna aki ainda cu 5 miyon florin den gastonan 
di AZV y hustamente memey di e pandemia Covid-19 ta algo 
dificil. Gobierno di Aruba a indica cu decisionnan dificil mester 
wordo tuma y lo traha riba esaki riba termino corto pa presenta 
na comunidad. Tur esaki pa por garantisa e seguro di malesa 
pa cada ciudadano di nos pais. 


TERMINO LARGO CONDICIONNAN MAS ESTRICTO 

Den e reunion di Conseho di Minister di Reino, Hulanda 
a expresa su disponibilidad pa sigui presta Aruba placa sin 
interes pa termino largo, pero pa esaki tin condicionnan mas 
estricto pa cumpli cu ne. E condicionnan aki ta den linea cu 
locual Gabinete Wever-Croes a bin ta tumando. Nan ta: 

1. Baha gasto di personal: 

a. Parlamentario y minister, 25% y elimina indexering 

b. Empleadonan, 12.5% y elimina indexering 

c. Funcionarionan halto den sector publico y semi-publico, 
maximo salario di 130% di salario di Minister President, 
WEVER-CROES-norm 

2. Reforma structural di gasto y entrada: plan concreto mester 
ta cla 15 di juni 2020 


E condicionnan aki ta generico y ta conta tambe pa Corsou y 
Sint Maarten. Premier Evelyn Wever-Croes a remarca cu ta 
danki cu Aruba a cuminsa tuma pasonan trempan y determina, 


awor e condicionnan aki no ta cay asina pisa. Tin algun 
diferencia cu e decisionnan cu Aruba a tuma caba, y lo atende 
cu nan den e siguiente dianan. “Imagina bo si nos no a tuma e 
decisionnan aki, lo awor aki nos ta den problema serio”. 


Premier Evelyn Wever-Croes a finalisa e conferencia di prensa 
extra ordinario di diabierna 15 di mei mainta expresando un 
satisfaccion grandi, cu Hulanda ta duna un prestamo na Aruba 
pa di 3 biaha sin interes, e biaha aki pa 113.3 miyon florin y 
anticipando cu ayudo lo continua riba termino largo. 


“Den nomber di Gobierno di Aruba mi ta expresa mi gratitud 
na Gobierno di Reino. Y especialmente na tur empleado 
publico, empleadonan di institutonan subsidia pa Gobierno, di 
empresanan estatal y Parlamentarionan, pasobra ta danki na 
nos sacrificio, nos a logra. Pueblo di Aruba ta gradici bo pa 
esaki. 


Tambe un danki na gremionan comercial y sindical den e 
Dialogo Tripartiet Social Laboral, pasobra boso dedicacion y 
sacrificio a duna resultado cu awor nos por garantisa boso un 
entrada un luna mas. 


Mi ta gradici tambe tur colega Minister pa nan sosten grandi 
den e crisis aki, specialmente Minister Xiomara Maduro y 
su team cu a logra esaki, Minister Plenipitenciario Guillfred 
Besaril y su team di Arubahuis pa nan intervencion na Hulanda, 
Minister Glenbert Croes y su team di Dialogo Tripartiet Social 
Laboral. Nos ta un tiki mas trankil awor cu nos por cumpli cu 
nos debernan cu esnan mas afecta pa e crisis pa e siguiente 
6 simannan y ta cuminsa mesora pa e siguiente tranche pa 3 
di juli. Ban sigui lora manga pa hunto nos lanta nos economia 
bek y hiba nos pais padilanti”, Premier Evelyn Wever-Croes a 
finalisa bisando. 





Informacion di Gobierno transparente! 

MINISTER MADURO A FIRMA ACUERDO DI 
ESTAMO PA RICIBI SOSTEN DI LIKIDEZ 
FO'I REINO HULANDES 


Conforme decicion di 15 di mei di Conseho di Minister di Reino 


A 

















OVEREENKOMST LIQUIDITEITSLENING 2020 LAND ARUB; 
Ñ B (2e tranche voor de periode van 15 mei t/m 30 juni 2020) 
Dialuna atradi Minister Maduro a firma e Eerste deelbetaling 

acuerdo di prestamo (leenovereenkomst) 
pa e di 2 tranche di sosten di likidez pa 
un suma di 63,9 miyon florin. E fondonan 


n n È x - AWG 63,9 miljoen voor de 
aki ta destina pa por cubri gastonan di dat de eerste deelbetaling van de liquiditeitssteun met een bedrag van or 


periode 15 mei 2020 tot en met 30 junì 2020, conform de beslissing van de Rijksministerraad van 
gobernacion di nos Pais y pa por brinda 15 mei 2020, door de Staat wordt verstrekt in de vorm van de lening vervat in dit document. 
e yudansa necesario. Manera Gobierno 


a informa diabierna den conferencia di 


prensa, Conseho di Minister di Reino a Namens het ana Aruba: Namens de Staat der Nederionden: 
bay di acuerdo pa asina Aruba por haya De minister van Financión van Aruba, Eee gatea 
e yudansa di sosten di likidez cu ta conta Ee 

pa e periodo di 15 di mei te cu 30 di juni $ E si 


2020. E sosten di likidez ta wordo duna 
den forma di un 'zachte lening' na 0% di | A 
interes y mester wordo paga aki 2 aña. 
Esaki ta e di tres fianza cu Gobierno ta 
ricibi di Reino Hulandes pa asina por 
surpasa e crisis di COVID-19. Pueblo 
por tin e confiansa cu Gabinete Wever- 
Croes ta traha na un manera serio y | XiomaraMaduro.com 
transparente pa asina Aruba por surpasa 
e crisis di mas grandi cu nos Pais a yega 
di conoce. 

DIA INTERNACIONAL DI MUSEO 2020 


Museo pa Igualdad: Diversidad y Inclusion 
















































Desde 1977, museonan rond mundo ta celebra Dia 
Internacional di Museo riba of rond di e fecha di 18 di mei. 
E aña aki e situacion ta diferente. Hopi museo ta cera of 
parcialmente habri pa publico door di e pandemia di Covid 19. 
E corana crisis ta haci cu bida diario a cambia drastico y cu 
mundo henter tin reto pa desaroya formanan nobo di funciona 
y anda cu otro. 


International Council of Museums (ICOM) ta fiha un tema pa 
cada Dia Internacional di Museo. E aña aki e tema ta: ‘Museo 
pa Igualdad: Diversidad y Inclusion’ . Banda di educa y informa 
publico, museonan tin un rol importante pa yuda pomove y 
desaroya comprendimento, cooperacion y paz den comunidad. 
Un ehempel con Museo Arqueologico Nacional Aruba ( MANA 
Ja traha riba esaki ta e exposicion temporario “Rancho” na 
ocasion di su apertura na 2009. E exposicion a wordo traha 
cu e vecindario cu a promove comprendimento, cooperacion 
y tambe orguyo bou habitantenan . 


Den e era actual tecnologia a bira mas importante pa trece 
informacion na publico. Sinembargo e crisis di Covid-19 a 
haci mas bisto e inigualdad cu tin entre esun cu tin acceso 
na Internet y esun cu no tin. Tambe e diferencia den recurso 
entre esnan cu y sin trabou a manisfesta su mes. Educacion 
formal digital na Aruba ta wordo promovi pero tin scolnan y 
participantenan cu no ta dispone di ekipo y/o conocimento pa 
por haci uzo di e tecnologia existente. 





E realidad nobo ta trece reto pa museonan pa busca otro 
formula pa ofrece actividadnan recreacional y educacional na 
publico. Teniendo cuenta cu esaki, MANA ta trahando entre 
otro riba colaboracion cu otro museonan local, lo trata pa 
alcansa esnan cu no ta dispone di internet y alavez ofrece 
programa y actividadnan online. Di e forma aki ta inclui mas 
grupo di comunidad. 


MANA ta felicita tur museo y nan personal na Aruba y rond 
mundo riba nos Dia Internacional di Museo . Nos ta realisa 
cu e situacion actual tin su posibilidadnan y nos ta confia cu 
hunto lo supera e retonan actual. Speransa ta duna bida y 
union ta haci forsa. 

UNOCA 
CARES 


COVID-19 APORTE RAPIDO AS PA SECTOR CULTURAL 


INCENTIVO PA STIMULA E SECTOR CULTURALE 


META 





Pa stimula creatividad y brinda sosten na e comunidad artistico y cultural na Aruba den tempo di e 
pandemia di Covid-19, UNOCA ta introduci e programa UNOCA CARES. Covid-19 Aporte Rapido y Efectivo 
pa Sector Cultural (CARES). Cu UNOCA CARES, nos kier duna un aporte rapido y eficiente na e sector 
cultural Arubano y asina yuda e sector den e temponan aki di incertidumbre. 


CONTENIDO 





E programa aki ta brinda e oportunidad na tur persona cu tin un idea pa ehecuta un proyecto cultural pa 
wordo financia cu un suma fiho di Afl. 2.000,00. 


CONDICIONNAN 





. E peticion mester wordo entrega den forma di un video di maximo 5 minuut. 
.. Ultimo dia pa manda bo video ta dia 31 di mei 2020. 
. Despues di ricibi e aprobacion di bo proyecto, bo tin 1 luna pa ehecuta y completa e proyecto. 
|. E proyecto mester cumpli cu tur reglamento impone pa gobierno regardando COVID-19. 
. E proyecto mester cay bou di un of mas di e siguente terenonan cultural: 
o Herencia Cultural (Tangibel y Intangibel) 

Arte di tarima, musica y celebracion 

Arte Visual y Artesania 

Idioma y Literatura 

Audio-Visual y Medianan interactivo 

Diseño (moda, grafico, etc.) 
. Preferibel pa haci uso di e idioma Papiamento. 
. E proyecto mester ta accessibel pa un publico grandi (comunidad general di Aruba) y fomenta 

inclusion. 

. E proyecto mester tin balor agrega na e desaroyo cultural di Aruba. 
|. E proyecto mester ta di bon calidad y ta relevante pa e comunidad Arubano. 

CON PA APLICA 





Pa aplica ta simpel y facil! 


Manda un video di maximo 5 minuut di bo mes presentando bo proyecto na: general@unocaruba.org of 
via WhatsApp na 660-3550. Agrega bo nomber, fecha di nacemento, number di telefon (WhatsApp) y e- 
mail den e mail of Whatsapp cu bo manda. 


Ora bo traha bo video, 
o Introduci bo mes 
o  Splica bo proyecto 
=  Describi bo proyecto en corto 
= Bou cua tereno(nan) cultural bo proyecto ta cay? 
= Kico ta e metanan di bo proyecto? 
* Ultimo dia pa manda nos bo video ta 31 di mei 2020, 11:59:59 p.m. 


NOTIFICACION IMPORTANTE 





E video no mester ta profesional traha of edita. Djies usa bo telefon pa graba bo video y mande pa nos. 
E video lo no wordo usa publicamente. Solamente personal y directiva di UNOCA lo mira esakinan. 


Despues di manda bo video, bo lo ricibi contesta dentro di 2 dia si bo proyecto a wordo aproba of no. 


Hunto cu e contesta di aprobacion bo lo ricibi un contrato cu ta specifica e condicionnan general y specifico 
di e aprobacion di bo proyecto. Esaki lo mester wordo firma y manda bek pa UNOCA prome cu e 
aplicante ricibi e suma pa e proyecto. 


Directiva di UNOCA tin e derecho pa aproba of nenga proyecto na nan discrecion. 


UNOCA tin e derecho pa cancela un proyecto aproba na cualkier momento si e peticionario no cumpli cu su 
obligacionnan den e contrato. 








Minister DANGUI ODUBER 


MINISTER di Turismo, Salud y Deporte 

FASE 2 DI ARUBA SU RECUPERACION Y 
FUTURO TA INICIA DIALUNA 18 DI MEI 





GOBIERNO DI ÅRUBA 








Durante conferencia di prensa di Minister di Salud Publico, 
Turismo y Deporte Sr. Dangui Oduber diabierna ultimo, el a 
informa cu Aruba ta asina leu y prepara pa dialuna awor por 
duna inicio na e siguiente Fase di Aruba su recuperacion y 
futuro. 


E strategia di Gobierno a funciona y a logra di “Crash the Curve” 
di Covid 19 y por cuminsa habri poco poco bec economia y 
bida social na Aruba. Esaki ta bay segun plan cu a ser traha y 
e protocolnan cu a keda anuncia. 


Shelter in place y Samenscholings verbod ta keda cancela 
entrante dialuna, e limitacion di cantidad di hende den un 
establecimento tambe ta keda cancela. Scolnan tambe 
por cuminsa, especialmente despues cu a tene mainta di 


informacion pa maestronan y anochie di informacion pa 
mayornan. 


DVG, HAVA, HOH y JGZ a duna splikacion amplio cu e virus no 
ta ser transmiti den nos comunidad. Na Aruba ya a pasa mas cu 
26 dia sin tin transmision di e virus y segun RIVM y WHO nan 
investigacion, tur cos ta mustra cu e mucha ta safe cu e virus 
no ta ser transmiti entre mucha cu mucha, pues no tin mester 
di tene distanciamento fisico-social bao di muchanan. Pa loke 
ta maestronan si ta ser indica pa nan sigui estrictamente e 
reglanan di protocol pa loke ta distanciamento fisico-social 
y hygiena. Varios scol cu ya a prepara y ta cla lo cuminsa 
dialuna caba cu nan klasnan, scolnan cu no ta cla ainda tin un 
siman pa keda cla cu nan preparacionnan. Gobierno ta spera 
si cu pa dia 25 di mei tur scol ta cla cu nan preparacionnan pa 
asina tur por habri. 


Entrante dialuna projectonan di construccion cu a para awor 
lo por sigui, centronan comercial, misa, tempelnan, y cinemas 
por habri bek y sigui cu nan actividadnan. 


Pa loke ta trata deporte, training di deporte di equipo cu ta 
hunga pafor por cuminsa pero deporte di contacto si ainda 
no. Den e parti 2 di Fase 2 cual ta cuminsa dia 25 di mei, 
crashnan y trai merdia lo por cuminsa opera, restaurantnan 
cu ta sirbi cuminda pa su huespednan den patio pafor por 
habri, e restaruantnan mester cumpli cu e protocol estableci y 
mester tin un seyo di Clean Seal Certification program di ATA 
y Departamento di Salud. Bar Restaurant no ta bin na remarca 
pa habri dia 25 ainda. Tambe salon di beyesa y barber lo por 
habr dia 25 di mei. 


Spa, Bar Restaurant, Casino ainda no ta habri y eventonan 
public tampo por tuma lugar ainda. Gobierno di Aruba ta spera 
cu tur establecimento cu ta na turno pa habri sigui e reglanan 
di e protocolnan di e Normal Nobo na trabao estableci pa DVG. 
Pa mas informacion por download e protocolnan na www. 
arubacovid19.org. Lo tin control di Taskforce pa percura pa tur 
instancia ta cumpli. 

Scol Proyectonan di construccion Shopping Malls 


Misa y Tempel Deporte di E y Training a 


No deporte di contacto 
No competencia 

Su recuperacion y futuro 

Shelter in place 
Samenscholingsverbod 


Maximo cantidad di persona den establecimento 


i COVID-19 
Su recuperacion y futuro 

Departamento di Impuesto ta informa: 


SERVICIO DI ENTREGA DI PLACHI 
NUMBER TA POSIBEL 


En conexion cu flexibilisacion di medida pa combati COVID-19, 
nos di Departamento di Impuesto a start cu fase 2 pa loke ta e 
distribucion di plachi di number 2020. 

Fase 2ta encera cue contribuyente/doño di plachi di number por 
selecta un di e companianan local certifica pa Departamento di 
Impuesto pa servicio di ‘delivery’ di plachinan di number. Awor 
e contribuyentenan por selecciona nan servicio di entrega 
segun e prijs cu ta desea di paga, rapidez y prioridad di servicio 
desea. 


Cua compania lo ta cooperando cu Departamento di Impuesto? 
Di acuerdo cu nos procedura, reglanan y acuerdo di 
cooperacion, nos ta anuncia cu e companianan di ‘delivery’ cu 
ta autorisa y certifica pa busca plachi di number cerca nos y 
haci e entrega ta: 

- Post Aruba 

- All U Need Delivery 

- Fast Delivery Services 

- Pick It Up Service 


Nos ta yama bonbini na cada un di e companianan aki y nos ta 
satisfecho cu e bon entendimento di e proceduranan rekeri ora 
ta trata e distribucion di e plach'i numbernan 2020. 


Trece un balansa 

Cada un di e companianan aki tin nan experticio y base di 
clientela y ta brinda e balansa den volumen, rapidez y calidad 
di servicio tambe na nos contribuyentenan local entre otro nos 
pensionadonan. Bo por scoge pa un compania grandi of uno 
menos grandi evaluando alabes e rapidez di servicio y e prijs 


cu nan ta ofrece. Balansa y calidad di servicio ta na prome 
lugar. 


Servicio ofreci no ta obligatorio 

Alabes nos ta anuncia enfaticamente, cu e servicio cu e 
companianan di ‘delivery’ aki ta ofrece NO ta obligatorio pero 
si necesario si un cliente kier ricibi su plach'i number awor. Nos 
tin cu tene cuenta cu e medidanan di precaucion di contagio 
cu Corona virus y ta conciente cu nos lo mester traha na un 
manera diferente ora ta trata otorgamento di e plachinan 
menciona. E ta un opcion na esnan cu ta desea di haci uzo di 
e servicio aki y ta completamente segun e reglanan vigente di 
prevencion di contagio. 


Fase 3 

E contribuyente cu ta prefera di warda y para un poco mas den 
rij, lo por acudi cerca nos asina cu nos cuminsa cu fase 3 ora 
cu e medidanan di “Shelter in Place” wordo elimina. Den fase 
3 nos lo bay otorga e plachinan na e personanan individual cu 
no a ricibi nan plachinan den fase 1 y 2. Comienso di fase 3 ta 
depende di e medidanan relaciona cu Covid-19 y e decision di 
autoridadnan concerni riba e tereno aki. 

Lamentablemente ainda nos no por yuda e personanan 
individual cu aworaki ta acudi cerca nos pa busca e plachinan. 


Di e forma aki nos ta spera di por facilita un gran parti di nos 
contribuyentenan pa asina nan por ricibi nan plachinan di 
number na un manera structura y sigur, garantisando servicio 
di calidad, mientras cu nos ta cumpli cu e medidanan relaciona 
cu Covid-19. 





Servicio di 
entrega 


Scoge un di e companianan aki: 


Gent OFAST ii 





piedrve 











Dialuna 18 Mei 2020 51 AINLINE A 





ANUNCIO DI 
FLEXIBILISACION DI ACTIVIDAD 


DEPORTE EN GENERAL ITT 


PERMITI PROTOCOL GENERAL DI 
RECOMENDA as 


0 Por practica deporte pafo (den aire liber) te cu un espacio bou 
dak (no paden) den aire liber. 


@ Prome cu bo bay bo training deportivo, bay baño na bo 
cas. 


Cada deportista mester uza mas tanto posibel su 
mesun material. 


@ Bay cu bo mes bidon (boter di awa) yena na cas 
caba. 


OL ba bo mannan cu awa y habon despues di 


ru 

ANUNCIO DI SE 
FLEXIBILISACION DI ACTIVIDAD ; 


DEPORTE EN GENERAL 


Gobierno Di Aruba 


PROTOCOL GENERAL DI 
RESTRINGI DEPORTE NA ARUBA 


© Keda 1.5 meter di distancia (cu excepcion di hendenan di bo mesun 
cas) pues tambe e trainer y otro deportista. 


© Inscribi bo mes of yiunan na ora pa un training of sigui e 
palabracionnan haci cu club di deporte asina e organisacion por 
tene cuenta cuanto hende lo tey. 


© Deportista por ta presente solamente 10 minuut prome cu su 
training na e sitio. Mester abandona sitio rapidamente 
despues di evento. Tur pesona mester wanta nan mes na 
reglanan vigente. 





(© Bin na e facilidad na ora y solamente si tin 
un training deportivo planea pa bo. 






{ Training mester cuminsa y 
caba na ora. 

ANUNCIO DI da 
FLEXIBILISACION DI ACTIVIDAD 


DEPORTE EN GENERAL Gobierno Di Aruba 


PROHIBI@Y EEEn 


@ No ta permiti pa organisa evento deportivo manera torneo, 
competencia, campeonato 


O Ta prohibi pa practica deporte of ehercicio den grupo paden. 


@ Prohibi pa atende cualkier training deportivo si bo ta malo, tin 
un tempertura di mas di 37.5 grado celsius, tin sintomanan di 
COVID-19, ta bao di cuarentena, contra ordo di DVG of cu a 
test positivo pa COVID-19. 


@ Bo no por ta presente na e facilidad mas cu 10 minuut 
prome cu e training deportivo cuminsa 
y warda na e lugar indica. 

















\ 
\ coengo DI ARUBA 


d, 


BREA 


MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 





Gabinete Wever-Croes 

